pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ตรวจภาสกรฯ ลงพื้นที่สุราษฎร์ธานี ตรวจราชการรอบ 2 เน้นย้ำให้เจ้าหน้าที่มุ่งเน้นการใช้ "หัว และ "ใจ" ในการทำงาน พร้อมผลักดันนโยบาย MIND ให้โรงงานในพื้นที่นำไปปฏิบัติ
วันพฤหัสบดีที่ 14 กันยายน 2566
14/09/2566
ผู้ตรวจภาสกรฯ ลงพื้นที่สุราษฎร์ธานี ตรวจราชการรอบ 2 เน้นย้ําให้เจ้าหน้าที่มุ่งเน้นการใช้ "หัว และ "ใจ" ในการทํางาน พร้อมผลักดันนโยบาย MIND ให้โรงงานในพื้นที่นําไปปฏิบัติ
ผู้ตรวจภาสกรฯ ลงพื้นที่สุราษฎร์ธานี ตรวจราชการรอบ 2 เน้นย้ําให้เจ้าหน้าที่มุ่งเน้นการใช้ "หัว และ "ใจ" ในการทํางาน พร้อมผลักดันนโยบาย MIND ให้โรงงานในพื้นที่นําไปปฏิบัติอย่างเป็นรูปธรรม
วันที่ 5 กันยายน 2566 นายภาสกร ชัยรัตน์ ผู้ตรวจราชการกระทรวงอุตสาหกรรม ตรวจราชการกรณีปกติ 2/2566 สํานักงานอุตสาหกรรมจังหวัดสุราษฎร์ธานี โดยมีนางทัศนีย์ ภักดีประพันธ์ อุตสาหกรรมจังหวัดสุราษฎร์ธานี และเจ้าหน้าที่ให้การต้อนรับและรายงานผลการดําเนินงาน โดยผู้ตรวจภาสกรฯ ได้ถ่ายทอดนโยบายของท่านปลัดกระทรวงอุตสาหกรรม ให้เจ้าหน้าที่มุ่งเน้นการใช้ "หัว และ "ใจ" ในการทํางาน และนํานโยบาย MIND ถ่ายทอดให้แก่โรงงานในพื้นที่เพื่อนําไปปฏิบัติอย่างเป็นรูปธรรม พร้อมทั้งกําชับให้มีการติดตามโรงงานอุตสาหกรรมที่ยังไม่เข้ารายงานข้อมูลกลางของกระทรวงอุตสาหกรรม iSingleForm ให้ทํารายงานให้ครบถ้วน และหากพบปัญหาอุปสรรคให้เจ้าหน้าที่ประสานหน่วยงานที่รับผิดชอบเพื่ออํานวยความสะดวกให้ผู้ประกอบการ
ทั้งนี้ ผู้ตรวจภาสกรฯ และคณะลงพื้นที่ตรวจติดตามผลการดําเนินงานของ บริษัท อโลฮา รีสอร์ท จํากัด ประกอบกิจการโรงแรมที่พัก และบริษัท พาวิลเลียน สมุยบูทิค รีสอร์ท จํากัด ประกอบกิจการโรงแรมที่พัก ซึ่งได้รับสินเชื่อจากกองทุนพัฒนาเอสเอ็มอีตามแนวประชารัฐ พร้อมให้ให้ข้อแนะนําในการส่งเสริม พัฒนาอุตสาหกรรม รวมไปถึงการประกอบกิจการโดยตระหนักถึงการอยู่ร่วมกันอย่างยั่งยืนระหว่างชุมชน สังคม และสิ่งแวดล้อมต่อไป
รัฐบาลไทย-ข่าวทำเนียบรัฐบาล-เปิดยิ่งใหญ่งาน "MDES FutureScape 2023"
วันพฤหัสบดีที่ 14 กันยายน 2566
เปิดยิ่งใหญ่งาน "MDES FutureScape 2023"
เปิดยิ่งใหญ่งาน "MDES FutureScape 2023"
วันนี้ (14 กันยายน 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดงาน "MDES FutureScape 2023” โครงการสัมมนาการขับเคลื่อนขีดความสามารถในการแข่งขันด้านดิจิทัลของประเทศไทย พร้อมแสดงวิสัยทัศน์อนาคตกระทรวงดิจิทัลเพื่อเศรษฐกิจและสังคม ซึ่งงานนี้จัดขึ้นเนื่องในโอกาสวันคล้ายสถาปนากระทรวงดิจิทัลเพื่อเศรษฐกิจและสังคมประจําปี 2566 ครบรอบ 7 ปี โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม คณะผู้บริหาร เจ้าหน้าที่หน่วยงานในสังกัดกระทรวงฯ พร้อมทั้งหน่วยงานที่เกี่ยวข้องเข้าร่วมโดยพร้อมเพรียง ณ อาคารสโมสร บริษัท โทรคมนาคมแห่งชาติ จํากัด (มหาชน)
______________________
รัฐบาลไทย-ข่าวทำเนียบรัฐบาล-แอปพลิเคชัน “ไทยมีงานทำ” รองรับการขึ้นทะเบียนว่างงาน
วันพฤหัสบดีที่ 14 กันยายน 2566
14/09/2566
แอปพลิเคชัน “ไทยมีงานทํา” รองรับการขึ้นทะเบียนว่างงาน
วันจันทร์ที่ 11 กันยายน 2566
ต่อจากนี้ไป ขอเชิญรับฟังไทยคู่ฟ้า
กรมการจัดหางาน พัฒนาแอปพลิเคชันมือถือ “ไทยมีงานทํา”
เพื่ออํานวยความสะดวกแก่ประชาชนที่กําลังว่างงาน โดยสามารถขึ้นทะเบียนว่างงานได้ผ่านแอปพลิเคชัน
พร้อมทั้งอัปโหลดหน้าบัญชีเงินฝากธนาคาร
หรือเลือกรับเงินชดเชยกรณีว่างงานผ่านบัญชีพร้อมเพย์ที่ผูกกับเลขบัตรประชาชน
แทนการเดินทางไปยื่นเอกสารที่สํานักงาน เพื่อลดภาระค่าใช้จ่ายในการเดินทางของประชาชน
โดยระบบแอปพลิเคชันรองรับการรายงานตัว และการติดตามสถานะการจ่ายเงินด้วย
สําหรับประชาชนที่ไม่สะดวกใช้งานผ่านช่องทางออนไลน์ ยังคงใช้บริการที่สํานักงานจัดหางานกรุงเทพฯ พื้นที่
1-10 สํานักงานจัดหางานจังหวัดทุกจังหวัด ได้ตามปกติ สอบถามเพิ่มเติมได้ที่ สายด่วนกรมการจัดหางาน
รัฐบาลไทย-ข่าวทำเนียบรัฐบาล-​นายกฯ เผยกำกับดูแลกระทรวงการคลัง -ความมั่นคงด้วยตนเอง  ย้ำไม่เกี่ยวกับภาพลักษณ์ แต่เป็นเรื่องที่จะต้องทำ พร้อมดูแลทุกมติทั้งในและนอกประเทศ
วันพฤหัสบดีที่ 14 กันยายน 2566
14/09/2566
​นายกฯ เผยกํากับดูแลกระทรวงการคลัง -ความมั่นคงด้วยตนเอง  ย้ําไม่เกี่ยวกับภาพลักษณ์ แต่เป็นเรื่องที่จะต้องทํา พร้อมดูแลทุกมติทั้งในและนอกประเทศ
​นายกฯ เผยกํากับดูแลกระทรวงการคลัง -ความมั่นคงด้วยตนเอง  ย้ําไม่เกี่ยวกับภาพลักษณ์ แต่เป็นเรื่องที่จะต้องทํา พร้อมดูแลทุกมติทั้งในและนอกประเทศ
วันนี้ (14 กันยายน 2566) เวลา 10.30 น. ณ บริเวณหน้าตึกภักดีบดินทร์ ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถึงการกํากับกระทรวงกลาโหม และดูแลงานด้านความมั่นคงด้วยตนเองว่า เรื่องความมั่นคงมีหลายมิติ ทั้งมิติภายในและภายนอก การปกป้องอธิปไตยของประเทศเป็นเรื่องที่สําคัญในภาวะภูมิรัฐศาสตร์ ดังนั้น จะต้องดูให้ดีเพราะประเทศไทยเป็นประเทศที่ไม่ใหญ่มากแต่มีความภาคภูมิใจในความที่เป็นเอกราช ทั้งนี้ เมื่ออยู่ในโลกที่มีความขัดแย้งสูง การเดินทางไปต่างประเทศของตนเองโดยเฉพาะการเข้าร่วมประชุมองค์การสหประชาชาติในสัปดาห์หน้า ก็จะมีโอกาสพบปะพูดคุยกับผู้นําในหลายประเทศ ซึ่งตรงนี้เป็นความมั่นคงทางด้านนอกประเทศการค้า ส่วนความมั่นคงภายในก็มีการเตรียมความพร้อม ฝ่ายความมั่นคงกับประชาชนก็จะเป็นเรื่องที่สําคัญเพราะในอดีตมีการพูดจากันที่อาจจะรุนแรงกันบ้างก็พยายามที่จะลดช่องว่างระหว่างทหารกับประชาชน โดยที่ให้มีการสื่อสารที่ดีขึ้น เช่น มีการทํากิจกรรมประโยชน์ให้กับประชาชน ไม่ว่าจะเป็นการสมัครใจเกณฑ์ทหารบางส่วน การนําพื้นที่ทหารมาบริหารจัดการและทํางานร่วมกับกระทรวงการคลังและที่ราชพัสดุ ให้ประชาชนทําการเกษตรการให้ทหารมาช่วยภัยพิบัติ ซึ่งมีอีกหลายมิติที่ความมั่นคงสามารถทําได้ ซึ่งจะต้องมีเวลาพูดคุยกันถ้าพร้อมก็จะมีการประกาศให้ทราบอีกครั้งหนึ่ง เรื่องนี้ไม่เกี่ยวกับการสร้างภาพลักษณ์เพราะการที่ตนเองดูแลกระทรวงการคลังและความมั่นคงด้วยตนเองนั้น เป็นเรื่องที่ต้องทําและเป็นเรื่องที่ประชาชนกําลังดูอยู่ ต้องดูแลให้ครบมิติ ยอมรับว่าเป็นภาระที่หนักหน่วงแต่ว่าก็เข้าใจเพราะเรื่องนี้เป็นเรื่องที่สําคัญดังนั้นต้องทําต่อไป
รัฐบาลไทย-ข่าวทำเนียบรัฐบาล-รมช. ไชยา รับฟังปัญหาเกษตรกรผู้ปลูกอ้อย พร้อมรับนโยบายรัฐบาล บริหารจัดการอ้อยอย่างเป็นระบบ
วันพฤหัสบดีที่ 14 กันยายน 2566
รมช. ไชยา รับฟังปัญหาเกษตรกรผู้ปลูกอ้อย พร้อมรับนโยบายรัฐบาล บริหารจัดการอ้อยอย่างเป็นระบบ
รมช. ไชยา รับฟังปัญหาเกษตรกรผู้ปลูกอ้อย พร้อมรับนโยบายรัฐบาล บริหารจัดการอ้อยอย่างเป็นระบบ
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลัง ผู้แทนสหพันธ์ชาวไร่อ้อยแห่งประเทศไทย ชมรมสถาบันชาวไร่อ้อยภาคอีสาน สหสมาคมชาวไร่อ้อยแห่งประเทศไทย และสมาพันธ์ชาวไร่อ้อยแห่งประเทศไทย เข้าพบเพื่อหารือประเด็นการแก้ไขปัญหาที่เกี่ยวเนื่องกับเกษตรกรชาวไร่อ้อย ณ ห้องประชุม 115 กระทรวงเกษตรและสหกรณ์ ว่า ตามที่นายกรัฐมนตรีได้มอบหมายให้ดูแลและเร่งแก้ไขปัญหาให้กับเกษตรกรผู้ปลูกอ้อย ตั้งแต่ต้นน้ํา กลางน้ํา จนถึงปลายน้ํานั้น ในวันนี้ได้รับฟังปัญหาของเกษตรกรผู้ปลูกอ้อย และพร้อมที่สะสางปัญหาและสานต่อโครงการที่เป็นประโยชน์ต่อเกษตรกรอย่างทันท่วงที
“สิ่งหนึ่งที่กระทรวงเกษตรฯ รับผิดชอบคือการดูแลพี่น้องเกษตรกร และในส่วนข้อเสนอของเกษตรกรผู้ปลูกอ้อย
ที่ขอให้กระทรวงเกษตรฯ ช่วยดูแลปัญหาด้านเงินชดเชยในการตัดอ้อยสด เพื่อลดปัญหามลภาวะ PM 2.5 ซึ่งการสานต่อโครงการดังกล่าวจะเป็นประโยชน์ต่อส่วนรวม และช่วยให้เกษตรกรผู้ปลูกอ้อยลดการเผาอ้อย รวมถึงพืชอื่น ๆ และทางกระทรวงเกษตรฯ จะดูแลเงื่อนไขนี้ให้เกิดความเรียบร้อย นอกจากนี้ เห็นควรแก้ไขพระราชบัญญัติอ้อยและน้ําตาลทราย พ.ศ. 2527 เนื่องจากผลผลิตจากอ้อยสามารถต่อยอดได้ในระดับอุตสาหกรรม รวมถึงสามารถสร้างงาน สร้างผลตอบแทน กําไร และผลประโยชน์ให้กับเกษตรกรผู้ปลูกอ้อยตัวจริง ทั้งนี้ จะขอรับข้อเสนอของเกษตรกรและนําไปหารือกับกระทรวงอุตสาหกรรม และกระทรวงพาณิชย์ เพื่อแก้ไขปัญหาให้เกษตรกรผู้ปลูกอ้อยได้รับผลประโยชน์อย่างแท้จริงต่อไป” รัฐมนตรีช่วยฯ ไชยา กล่าว
นอกจากการสานต่อโครงการให้เงินช่วยเหลือเกษตรกรผู้ปลูกอ้อยแล้ว เกษตรกรที่มาในวันนี้ได้ขอให้กระทรวงเกษตรฯ ช่วยสนับสนุนด้านอื่น ๆ อาทิ พันธุ์อ้อย โรคพืช การดูแลพื้นที่ปลูกอ้อยในเขตปฏิรูปที่ดิน (ส.ป.ก.) ซึ่งในอนาคตคาดหวังให้สามารถเปลี่ยนที่ดินส.ป.ก. เป็นโฉนดที่ดินที่สามารถแปลงเป็นต้นทุนในการทําการเกษตรได้ต่อไปด้วย
รัฐบาลไทย-ข่าวทำเนียบรัฐบาล-เตือนประชาชน แจ้งความออนไลน์ผ่านเว็บไซต์ได้ช่องทางเดียวเท่านั้น
วันพฤหัสบดีที่ 14 กันยายน 2566
14/09/2566
เตือนประชาชน แจ้งความออนไลน์ผ่านเว็บไซต์ได้ช่องทางเดียวเท่านั้น
วันอังคารที่ 11 กันยายน 2566
ต่อจากนี้ไป ขอเชิญรับฟังไทยคู่ฟ้า
สํานักงานตํารวจแห่งชาติ เผยสถิติการรับแจ้งความออนไลน์ว่าคดีที่มีอัตราเกิดมากที่สุด 5 อันดับแรก
คือ หลอกลวงซื้อขายสินค้าบริการ หลอกให้โอนเงินเพื่อทํางานหารายได้พิเศษ
หลอกให้ลงทุนผ่านระบบคอมพิวเตอร์ และหลอกให้ติดตั้งโปรแกรมควบคุมระบบในเครื่องโทรศัพท์มือถือ
ส่วนพฤติการณ์ที่พบใหม่ได้แก่ หลอกว่าโทรจากห้องฉุกเฉินโรงพยาบาลมีคนไข้ต้องผ่าตัดด่วน
และเว็บไซต์แจ้งความออนไลน์ปลอมหลอกให้โอนเงินเพื่อทําบางอย่างแล้วจะได้เงินคืน
ขอประชาชนอย่าหลงเชื่อ หากต้องการแจ้งความผ่านระบบออนไลน์แจ้งได้ที่เว็บไซต์
www.thaipoliceonline.com ที่เดียวเท่านั้น หรือติดต่อสถานีตํารวจท้องที่ได้ทั่วประเทศ
สอบถามเพิ่มเติมหรือขอคําปรึกษาได้ที่ สายด่วน 1441 หรือ 191
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การรถไฟแห่งประเทศไทย จัดกิจกรรม Open house
วันพฤหัสบดีที่ 14 กันยายน 2566
การรถไฟแห่งประเทศไทย จัดกิจกรรม Open house
เปิดบ้านแห่งการเรียนรู้ นําคณะนักเรียนโรงเรียนเกษมพิทยา เยี่ยมชมกิจการรถไฟไทย
เมื่อวันที่ 13 กันยายน 2566 สถานีกรุงเทพ (หัวลําโพง) เจ้าหน้าที่การรถไฟฯ ให้การต้อนรับคณะอาจารย์ และน้อง ๆ นักเรียนชั้นอนุบาลปีที่ 2 จากโรงเรียนเกษมพิทยา เขตวัฒนา กรุงเทพฯ เดินทางมาทัศนศึกษาที่สถานีกรุงเทพ (หัวลําโพง) เพื่อเรียนรู้เกี่ยวกับประวัติการรถไฟแห่งประเทศไทย องค์กรที่มีภาระกิจและความรับผิดชอบต่อการคมนาคมของชาติมานับศตวรรษ โดยได้พาน้องๆ นักเรียนเดินทางไปเยี่ยมชมพิพิธภัณฑ์รถไฟ และอาคารสถานีหัวลําโพงแลนด์มาร์คสําคัญของประเทศ ซึ่งปัจจุบันมีอายุกว่า 107 ปี จากนั้นได้สาธิตแนะนําวิธีการซื้อตั๋วโดยสาร ด้วยเครื่องจําหน่ายตั๋วอัตโนมัติ D-ticket พร้อมให้ความรู้เกี่ยวกับวิธีการเดินทางด้วยรถไฟอย่างปลอดภัย ปิดท้ายด้วยการพาชมรถจักรที่ทรงคุณค่าทางประวัติศาสตร์ หาชมได้ยาก และมีความสวยงาม จํานวน 7 คัน มาจัดแสดงเป็นการถาวรที่สถานีหัวลําโพง บริเวณชานชาลาที่ 4 และ 5 ซึ่งบรรยากาศตลอดการร่วมกิจกรรมได้สร้างรอยยิ้ม ความประทับใจให้กับน้อง ๆ นักเรียน รวมถึงยังช่วยเสริมสร้างความรู้ประสบการณ์นอกห้องเรียนเกี่ยวกับประวัติศาสตร์รถไฟไทยได้เป็นอย่างดี
รัฐบาลไทย-ข่าวทำเนียบรัฐบาล-ปลัดดีอีเอส เสวนาพิเศษงาน "MDES FutureScape 2023"
วันพฤหัสบดีที่ 14 กันยายน 2566
ปลัดดีอีเอส เสวนาพิเศษงาน "MDES FutureScape 2023"
ปลัดดีอีเอส เสวนาพิเศษงาน "MDES FutureScape 2023"
วันนี้ (14 กันยายน 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) ร่วมงาน "MDES FutureScape 2023” โครงการสัมมนาการขับเคลื่อนขีดความสามารถในการแข่งขันด้านดิจิทัลของประเทศไทย ซึ่งจัดขึ้นเนื่องในโอกาสวันคล้ายสถาปนากระทรวงดิจิทัลเพื่อเศรษฐกิจและสังคมประจําปี 2566 ครบรอบ 7 ปี พร้อมเสวนาพิเศษ “ดีอีเอสกับทิศทางขับเคลื่อนอันดับขีดความสามารถในการแข่งขันดิจิทัลของประเทศ” โดยมีคณะผู้บริหารและเจ้าหน้าที่จากหน่วยงานในสังกัดกระทรวงฯ พร้อมทั้งหน่วยงานที่เกี่ยวข้องเข้าร่วมโดยพร้อมเพรียง ณ อาคารสโมสร บริษัท โทรคมนาคมแห่งชาติ จํากัด (มหาชน)
_________________________
รัฐบาลไทย-ข่าวทำเนียบรัฐบาล-นายกรัฐมนตรีเผย การยกเลิกคำสั่งคณะรักษาความสงบแห่งชาติ ต้องปรึกษาคณะกรรมการกฤษฎีกา
วันพฤหัสบดีที่ 14 กันยายน 2566
14/09/2566
นายกรัฐมนตรีเผย การยกเลิกคําสั่งคณะรักษาความสงบแห่งชาติ ต้องปรึกษาคณะกรรมการกฤษฎีกา
นายกรัฐมนตรีเผย การยกเลิกคําสั่งคณะรักษาความสงบแห่งชาติ ต้องปรึกษาคณะกรรมการกฤษฎีกา
วันนี้ (14 กันยายน 2566) เวลา 10.30 น. ณ บริเวณหน้าตึกภักดีบดินทร์ ทําเนียบรัฐบาล นายเศรษฐา ทวีสินนายกรัฐมนตรีและรัฐมนตรีว่าการกระทรวงการคลัง กล่าวถึงแนวทางยกเลิกคําสั่งคณะรักษาความสงบแห่งชาติ หรือ คสช. ตามข้อสั่งการของนายกรัฐมนตรีเมื่อการประชุมคณะรัฐมนตรี (ครม.) เมื่อวันที่ 13 กันยายนที่ผ่านมาว่า เรื่องนี้ต้องปรึกษาคณะกรรมการกฤษฎีกาว่า กฎหมายบางข้อที่ไม่ได้ใช้และเป็นอุปสรรคต่อการดําเนินชีวิตของประชาชนและการปฏิบัติหน้าที่ของราชการก็ยกเลิกไป ถ้ายกเลิกไม่ได้ก็นํากลับเข้าสู่ที่ประชุม ครม.ใหม่ เป็นเพียงการพูดคร่าว ๆ เราพยายามทําให้เป็นรัฐสนับสนุน ถ้ากฎหมายอะไรที่บอกทําไม่ได้ก็อยากให้รีบทํา แต่ต้องไม่ขัดหลักนิติธรรมของการบริหารจัดการของประเทศ และการดําเนินธุรกิจ
ผู้สื่อข่าวถามว่า การสื่อสารเรื่องกฎหมายต้องมีรองนายกรัฐมนตรีฝ่ายกฎหมายหรือผู้ที่สามารถมาสื่อสารเรื่องกฎหมายได้หรือไม่ นายกรัฐมนตรีกล่าวว่า เรื่องนี้ขอรับไปปรับปรุง แล้วจะแจ้งมาอีกครั้งจะดําเนินการอย่างไรเพราะหากยังไม่ครบทั้งหมดก็อาจจะยังไม่รีบแถลง เข้าใจว่าประชาชนอยากทราบเรื่องที่เราคิดอยู่ทําอยู่ต่อไปอะไรที่ยังไม่ครบ 100% ก็อาจจะยังไม่แถลง
รัฐบาลไทย-ข่าวทำเนียบรัฐบาล-รมช.ไชยา รับฟังปัญหาความเดือดร้อนของเกษตรกรผู้เลี้ยงโคนมและอุตสาหกรรมไทย พร้อมเร่งดำเนินการทันที
วันพฤหัสบดีที่ 14 กันยายน 2566
รมช.ไชยา รับฟังปัญหาความเดือดร้อนของเกษตรกรผู้เลี้ยงโคนมและอุตสาหกรรมไทย พร้อมเร่งดําเนินการทันที
รมช.ไชยา รับฟังปัญหาความเดือดร้อนของเกษตรกรผู้เลี้ยงโคนมและอุตสาหกรรมไทย พร้อมเร่งดําเนินการทันที
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังได้รับมอบหมายจาก
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ รับฟังปัญหาความเดือดร้อนของเกษตรกรผู้เลี้ยงโคนมและอุตสาหกรรมไทย ณ ห้องประชุม 115 กระทรวงเกษตรและสหกรณ์ ว่า ตามที่ได้รับฟังปัญหา อุปสรรค และข้อเสนอแนะที่เกี่ยวข้องกับเกษตรกรผู้เลี้ยงโคนมและอุตสาหกรรมไทยที่เข้าพบในวันนี้ ทางกระทรวงเกษตรฯ จะรวบรวมข้อมูลดังกล่าวนําเรียนรัฐมนตรีว่าการกระทรวงเกษตรและสหกรณ์ โดยดําเนินการผ่านกลไกคณะกรรมการโคนมและผลิตภัณฑ์นม (Milk board) รวมทั้ง หากมีประเด็นที่จะต้องนําเสนอคณะรัฐมนตรีพิจารณาจะเร่งดําเนินการทันที เพื่อลดผลกระทบและความเดือดร้อนของเกษตรกรผู้เลี้ยงโคนมอย่างเป็นรูปธรรมและยั่งยืนต่อไป
ทั้งนี้ ชุมนุมสหกรณ์โคนมแห่งประเทศไทย สมาคมกลุ่มเกษตรกรผู้รวบรวมน้ํานมดิบ สมาคมอุตสาหกรรมนมไทย สมาคมผู้ผลิตนมพาสเจอไรซ์ และองค์การส่งเสริมกิจการโคนมแห่งประเทศไทย ได้จัดให้มีการเสวนา “ ถอดบทเรียนก้าวไปข้างหน้า พัฒนานมโรงเรียน” เมื่อวันที่ 25 กรกฎาคม 2566 และได้สรุปปัญหาอุปสรรคที่เกี่ยวข้องกับอุตสาหกรรมนมและผลิตภัณฑ์นม ดังนี้
1) ปรับราคากลางรับซื้อน้ํานมโค เพิ่มขึ้น 2.25 บาทต่อกิโลกรัม และผลิตภัณฑ์นม (นมพาณิชย์และนมโรงเรียน) ให้สอดคล้องกับต้นทุนการผลิตที่เพิ่มสูงขึ้น ทั้งต้นทุนน้ํานมโคและต้นทุนอื่น ๆ ของผู้ประกอบการ
2) สนับสนุนให้เด็กนักเรียนได้ดื่มนมครบ 365 วัน และขยายชั้นเรียนถึงมัธยมศึกษาปีที่ 3
3) การกําหนดประกาศหลักเกณฑ์โครงการอาหารเสริม (นม) โรงเรียน ล่วงหน้าอย่างน้อย 6 เดือน
4) การกําหนดประกาศหลักเกณฑ์ควรทําประชาพิจารณ์ รับฟังข้อคิดเห็นจากทุกภาคส่วนแบบเปิดเผย
และ 5) สนับสนุนส่งเสริมให้เกษตรกรผู้เลี้ยงโคนม สามารถประกอบอาชีพได้อย่างยั่งยืน
รัฐบาลไทย-ข่าวทำเนียบรัฐบาล-“พันตำรวจเอกทวี สอดส่อง” รมว.ยุติธรรม เข้าทำงานวันแรก สักการะสิ่งศักดิ์สิทธิ์
วันพฤหัสบดีที่ 14 กันยายน 2566
14/09/2566
“พันตํารวจเอกทวี สอดส่อง” รมว.ยุติธรรม เข้าทํางานวันแรก สักการะสิ่งศักดิ์สิทธิ์
“พันตํารวจเอกทวี สอดส่อง” รมว.ยุติธรรม เข้าทํางานวันแรก สักการะสิ่งศักดิ์สิทธิ์
ในวันพฤหัสบดีที่ ๑๔ กันยายน ๒๕๖๖ เวลา ๐๘.๐๐ น.​ พันตํารวจเอก​ ทวี​ สอดส่อง​ รัฐมนตรีว่าการกระทรวงยุติธรรม​ เข้าสักการะสิ่งศักดิ์สิทธิ์ประจํากระทรวงยุติธรรม ศาลจอมพลสฤษดิ์ ธนะรัชต์ ศาลตายาย และพระพุทธยุติธรรมโลกนาถ​ เพื่อความเป็นสิริมงคล​ เนื่องในโอกาสเข้าปฏิบัติหน้าที่ในตําแหน่งรัฐมนตรีว่าการกระทรวงยุติธรรมอย่างเป็นทางการโดยมี นางพงษ์สวาท​ นีละโยธิน​ ปลัดกระทรวงยุติธรรม​ นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม พันตํารวจโท​ ประวุธ วงศ์สีนิล รองปลัดกระทรวงยุติธรรม​ และคณะผู้บริหารส่วนราชการในสังกัดกระทรวงยุติธรรม​ ให้การต้อนรับ​ และร่วมแสดงความยินดีในการดํารงตําแหน่งใหม่​ ณ​ อาคารกระทรวงยุติธรรม
รัฐบาลไทย-ข่าวทำเนียบรัฐบาล-กรมการจัดหางาน ขานรับนโยบายรมว.พิพัฒน์ จับมือ 3 กระทรวง หวังให้คนไทยมีงานทำ
วันพฤหัสบดีที่ 14 กันยายน 2566
14/09/2566
กรมการจัดหางาน ขานรับนโยบายรมว.พิพัฒน์ จับมือ 3 กระทรวง หวังให้คนไทยมีงานทํา
นายไพโรจน์ โชติกเสถียร อธิบดีกรมการจัดหางาน เปิดเผยว่า เมื่อวันที่ 14 กันยายน 2566 นายพิพัฒน์ รัชกิจประการ รัฐมนตรีว่าการกระทรวงแรงงาน ได้มอบนโยบายให้กับหน่วยงานในสังกัดกระทรวงแรงงาน ซึ่ง 1 ใน 8 นโยบายสําคัญคือ
การผนึกกําลัง 4 กระทรวงหลัก กระทรวงแรงงาน กระทรวงมหาดไทย กระทรวงศึกษาธิการ กระทรวงอุดมศึกษา วิทยาศาสตร์ วิจัยและนวัตกรรม ในการพัฒนาหลักสูตรเพื่อผลิตและยกระดับทักษะเยาวชนไทย ให้เป็นแรงงานคุณภาพฝีมือตรงตามความต้องการของตลาดแรงงาน เรียนจบมีใบรับรองทักษะความรู้ความสามารถ (skill Certificate) มีงานทําทั้งในประเทศ และต่างประเทศ ซึ่งกรมการจัดหางาน ขานรับนโยบายรัฐมนตรีว่าการกระทรวงแรงงาน โดยพัฒนาระบบฐานข้อมูลกลางด้านแรงงาน และการเชื่อมโยงข้อมูลระหว่างภาคส่วนที่เกี่ยวข้อง เพื่อพัฒนาทักษะแรงงาน สร้างความมั่นใจในการหางานทํา และเพิ่มโอกาสที่จะได้รับคัดเลือกทํางานในสถานประกอบการ โดยประสานความร่วมมือระหว่างกรมการจัดหางาน กระทรวงแรงงาน กับกระทรวงการอุดมศึกษา วิทยาศาสตร์ วิจัยและนวัตกรรม ในการแลกเปลี่ยนเชื่อมโยงข้อมูลด้านกําลังแรงงานผ่านระบบ Big Data กระทรวงแรงงาน เพื่อใช้วิเคราะห์แนวโน้มข้อมูลตลาดแรงงาน และแลกเปลี่ยนเชื่อมโยงข้อมูลหลักสูตรฝึกอบรมบนแพลตฟอร์ม Thaimooc (มหาวิทยาลัยไซเบอร์ไทย) ซึ่งเป็นช่องทางการเรียนรู้ที่มีมาตรฐาน อํานวยความสะดวกให้ประชาชนเรียนฟรี ทุกที่ ทุกเวลา เพื่อส่งเสริมให้เกิดการเรียนรู้ตลอดช่วงชีวิต โดยนํามาแสดงบนแพลตฟอร์มไทยมีงานทํา เพิ่มโอกาสเข้าถึงหลักสูตรฝึกอบรม Upskill/Reskill ที่จําเป็นสอดคล้องกับความต้องการตลาดแรงงาน
นายไพโรจน์ กล่าวต่อไปว่า ปัจจุบันแพลตฟอร์ม “ไทยมีงานทํา” มีการเชื่อมโยง ข้อมูลหลักสูตรฝึกอบรมของกรมพัฒนาฝีมือแรงงาน และ Microsoft แล้ว โดยภายในเดือนกันยายนนี้ กรมการจัดหางานจะมีการเชื่อมโยงหลักสูตรฝึกอบรมเพิ่มขึ้นอีก 4 แห่ง คือ หลักสูตรฝึกอบรมของกระทรวงการอุดมศึกษา วิทยาศาสตร์ วิจัยและนวัตกรรม สถาบันคุณวุฒิวิชาชีพ (องค์การมหาชน) สนง.คณะกรรมการการอาชีวศึกษา และสํานักงานส่งเสริมเศรษฐกิจดิจิทัล (depa Thailand) เพื่อให้คนหางาน นักเรียน นักศึกษา และผู้ที่ต้องการยกระดับทักษะ มีทางเลือกฝึกอบรมที่หลากหลาย สอดคล้องกับการเปลี่ยนแปลงทักษะของคนทํางานในแต่ละงาน โดยทุกคนที่ต้องการมีงานทํา หรือฝึกอบรมเพื่อพัฒนาทักษะในหลักสูตรต่าง ๆ สามารถใช้บริการ ผ่านระบบออนไลน์ ที่เว็บไซต์ ไทยมีงานทํา.doe.go.th
“กรมการจัดหางาน พร้อมร่วมมือกับทุกหน่วยงาน ทั้งภาครัฐ และเอกชน ในการพัฒนาศักยภาพนักเรียน นักศึกษา และแรงงานทุกระดับ ให้มีความรู้ ความสามารถ สอดคล้องกับการเปลี่ยนแปลงของเทคโนโลยี ส่งเสริมการมีงานทํา ลดปัญหาการขาดแคลนแรงงาน ทั้งด้านปริมาณและคุณภาพ รองรับการขยายตัวของเศรษฐกิจในอนาคต ตามนโยบาย ทักษะดี มีงานทํา หลักประกันทางสังคมเด่น เน้นขับเคลื่อนเศรษฐกิจ ของท่านรัฐมนตรีว่าการกระทรวงแรงงาน” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-รปอ.เอกภัทร เปิดงาน CBA Expo 2023 งานแสดงสินค้าและเทคโนโลยีด้านการก่อสร้างอาคารและเหมือง
วันพฤหัสบดีที่ 14 กันยายน 2566
14/09/2566
รปอ.เอกภัทร เปิดงาน CBA Expo 2023 งานแสดงสินค้าและเทคโนโลยีด้านการก่อสร้างอาคารและเหมือง
รองปลัดกระทรวงอุตสาหกรรม เอกภัทร เปิดงาน CBA Expo 2023 งานแสดงสินค้าและเทคโนโลยีด้านการก่อสร้างอาคารและเหมือง
วันที่ 13 กันยายน 2566 นายเอกภัทร วังสุวรรณ รองปลัดกระทรวงอุตสาหกรรม เป็นประธานพิธีเปิดงาน CBA Expo 2023 หรืองาน ConsBuild ASIA 2023 งานแสดงสินค้าและเทคโนโลยีด้านการก่อสร้างอาคารและเหมือง โดยมี นางสาวฐิติรัตน์ ปฐวีวรรกิตติ์ ประธานกรรมการบริหาร บริษัท เอ็มบี โกลบอล มาร์เก็ตติ้งส์ จํากัด และนายสิรภพ ตันติธรรม กรรมการผู้จัดการ บริษัท โอซีอาร์ จํากัด กล่าวต้อนรับและกล่าวรายงาน พร้อมได้รับเกียรติจาก นายนาเคศ สิงห์ (H.E. Mr. Nagesh Singh) เอกอัครราชทูตวิสามัญผู้มีอํานาจเต็มแห่งสาธารณรัฐอินเดียประจําประเทศไทย เข้าร่วม ณ ฮอลล์ EH 100 ศูนย์นิทรรศการและการประชุมไบเทค บางนา
สําหรับการจัดงาน CBA Expo 2023 หรือ ConsBuild ASIA 2023 งานแสดงสินค้าเครื่องจักรและเทคโนโลยี ด้านการก่อสร้าง อาคารและเหมืองแร่ เป็นงานที่แสดงเครื่องจักร เครื่องมือ อุปกรณ์ เทคโนโลยีและนวัตกรรมด้านการก่อสร้าง อาคารและเหมืองแร่ เพื่อตอบโจทย์การทํางานให้มีประสิทธิภาพยิ่งขึ้น และเข้ามาช่วยในการเพิ่มผลิตภาพ (Productivity) โดยงาน CBA Expo 2023 จัดขึ้นระหว่างวันที่ 13-15 กันยายน 2566 ณ ฮอลล์ EH 100 ศูนย์นิทรรศการและการประชุมไบเทค บางนา
รัฐบาลไทย-ข่าวทำเนียบรัฐบาล-​นายกฯ เผยคณะกรรมการยุทธศาสตร์ซอฟต์พาวเวอร์แห่งชาติ ประกอบด้วยผู้มีความรู้ความสามารถทุกภาคส่วน เพื่อผลักดันซอฟพาวเวอร์ทำความเป็นอยู่ให้ประชาชนดีขึ้น
วันพฤหัสบดีที่ 14 กันยายน 2566
14/09/2566
​นายกฯ เผยคณะกรรมการยุทธศาสตร์ซอฟต์พาวเวอร์แห่งชาติ ประกอบด้วยผู้มีความรู้ความสามารถทุกภาคส่วน เพื่อผลักดันซอฟพาวเวอร์ทําความเป็นอยู่ให้ประชาชนดีขึ้น
​นายกฯ เผยคณะกรรมการยุทธศาสตร์ซอฟต์พาวเวอร์แห่งชาติ ประกอบด้วยผู้มีความรู้ความสามารถทุกภาคส่วน เพื่อผลักดันซอฟพาวเวอร์ทําความเป็นอยู่ให้ประชาชนดีขึ้น
วันนี้ (14 กันยายน 2566) เวลา 10.30 น. ณ บริเวณหน้าตึกภักดีบดินทร์ ทําเนียบรัฐบาล นายเศรษฐา ทวีสินนายกรัฐมนตรีและรัฐมนตรีว่าการกระทรวงการคลัง เปิดเผยว่า การแต่งตั้งคณะกรรมการยุทธศาสตร์ซอฟต์พาวเวอร์แห่งชาติ โดยมีนายกรัฐมนตรีนั่งเป็นประธานกรรมการ และมีนางสาวแพทองธาร ชินวัตร หัวหน้าครอบครัวเพื่อไทยร่วมด้วย รวมถึงมีนางชฎาทิพ จูตระกูล ประธานเจ้าหน้าที่บริหารกลุ่มบริษัท สยามพิวรรธน์ จํากัด ซึ่งจะพยายามนําทุกภาคส่วนมาอยู่ในคณะกรรมการนี้ โดยทุกภาคส่วนที่มีความรู้ความสามารถเชิญเข้ามาร่วมงาน ให้ครบทุกมิติเพื่อที่จะผลักดันเรื่องซอฟพาวเวอร์เพื่อทําความเป็นอยู่ให้ประชาชนดีขึ้น
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างถนนสายแยก ทล.118 - บ้านทุ่งยาว อำเภอเวียงป่าเป้า จังหวัดเชียงราย
วันพฤหัสบดีที่ 14 กันยายน 2566
กรมทางหลวงชนบท ก่อสร้างถนนสายแยก ทล.118 - บ้านทุ่งยาว อําเภอเวียงป่าเป้า จังหวัดเชียงราย
ยกระดับมาตรฐานทาง ส่งเสริมคุณภาพชีวิตที่ดีให้ประชาชนสามารถเดินทางขนส่งสินค้าทางการเกษตรได้อย่างสะดวกปลอดภัย สนับสนุนการท่องเที่ยวเชิงธรรมชาติและการดําเนินงานของศูนย์พัฒนาโครงการหลวงห้วยโป่ง
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยก ทล.118 - บ้านทุ่งยาว อําเภอเวียงป่าเป้า จังหวัดเชียงราย เพื่อส่งเสริมการคมนาคมขนส่งสินค้าทางเกษตรให้กับประชาชนในพื้นที่สามารถเดินทางได้อย่างสะดวกปลอดภัยในทุกฤดู พร้อมสนับสนุนการดําเนินงานของศูนย์พัฒนาโครงการหลวงห้วยโป่ง เนื่องจากเป็นเส้นทางเชื่อมจากแยก ทล.118 (เชียงใหม่ - เชียงราย) กม. ที่ 76+100 ด้านซ้ายทางเข้าสู่อุทยานแห่งชาติขุนแจ ผ่านอ่างเก็บน้ําดอยงู บ้านทุ่งยาว ห้วยทราย ปางมะกาด ป่าเมี่ยงม่อนวัด ห้วยคุณพระ และขุนลาวแล้วเชื่อมกับ ทล.118 (เชียงใหม่ - เชียงราย) อีกครั้ง บริเวณ กม. ที่ 54+100 โดยแบ่งการดําเนินงานเป็น 2 ช่วง ดังนี้
- ช่วงที่ 1 โครงการก่อสร้างถนนสายแยก ทล.118 - บ้านทุ่งยาว อําเภอเวียงป่าเป้า จังหวัดเชียงราย ระยะทาง 19.800 กิโลเมตร คืบหน้ากว่า 48% ขณะนี้อยู่ระหว่างก่อสร้างผิวจราจร งานท่อลอดเหลี่ยม และรางระบายน้ํา คาดว่าแล้วเสร็จสมบูรณ์ในปี 2567 โดยก่อสร้างเป็นผิวจราจรแบบแอสฟัลท์ติกคอนกรีตและแบบคอนกรีตเสริมเหล็ก 2 ช่องจราจร ไป - กลับ พร้อมสะพานคอนกรีตเสริมเหล็ก 3 แห่ง ก่อสร้างท่อลอดเหลี่ยม ระบบระบายน้ําคอนกรีตเสริมเหล็ก เครื่องหมายจราจรบนผิวทาง ระบบระบายน้ํา ติดตั้งเครื่องหมาจราจร และอุปกรณ์อํานวยความปลอดภัย ใช้งบประมาณ 84.090 ล้านบาท
- ช่วงที่ 2 โครงการก่อสร้างถนนสายแยก ทล.118 - บ้านทุ่งยาว อําเภอเวียงป่าเป้า จังหวัดเชียงราย ระยะทาง 16.875 กิโลเมตร ปัจจุบันแล้วเสร็จสมบูรณ์ โดยก่อสร้างเป็นถนนคอนกรีตเสริมเหล็ก 2 ช่องจราจร ไป - กลับ พร้อมสะพานคอนกรีตเสริมเหล็ก 3 แห่ง และติดตั้งป้ายจราจร เครื่องหมายจราจรบนผิวทาง ระบบระบายน้ํา เครื่องหมายจราจรและอุปกรณ์อํานวยความปลอดภัย ใช้งบประมาณ 108.7 ล้านบาท
ทั้งนี้ ทช. ได้เป็นส่วนหนึ่งในการได้รับใช้ใต้เบื้องพระยุคลบาท สร้างเส้นทางสนับสนุนพื้นที่โครงการหลวง และโครงการอันเนื่องมาจากพระราชดําริ เพื่อเพิ่มคุณภาพชีวิตที่ดีให้กับประชาชนในพื้นที่สามารถขนส่งผลิตผลทางการเกษตรให้ออกสู่ตลาดได้ทันเวลา รวมทั้งส่งเสริมการท่องเที่ยวเชิงธรรมชาติในพื้นที่
รัฐบาลไทย-ข่าวทำเนียบรัฐบาล-นายกรัฐมนตรีย้ำการมอบหมายงานรองนายกรัฐมนตรีเป็นไปอย่างเหมาะสม ยึดผลประโยชน์ของประชาชนเป็นหลัก
วันพฤหัสบดีที่ 14 กันยายน 2566
14/09/2566
นายกรัฐมนตรีย้ําการมอบหมายงานรองนายกรัฐมนตรีเป็นไปอย่างเหมาะสม ยึดผลประโยชน์ของประชาชนเป็นหลัก
นายกรัฐมนตรีย้ําการมอบหมายงานรองนายกรัฐมนตรีเป็นไปอย่างเหมาะสม ยึดผลประโยชน์ของประชาชนเป็นหลัก
วันนี้ (14 กันยายน 2566) เวลา 10.30 น. ณ บริเวณหน้าตึกภักดีบดินทร์ ทําเนียบรัฐบาล นายเศรษฐา ทวีสินนายกรัฐมนตรีและรัฐมนตรีว่าการกระทรวงการคลัง กล่าวถึงกรณีคําสั่งมอบหมายงานของรองนายกรัฐมนตรี ที่กระทรวงเกษตรและสหกรณ์อยู่ในกํากับดูแลของนายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ แทนที่จะอยู่ในกํากับดูแลของ พล.ต.อ.พัชรวาท วงษ์สุวรรณ รองนายกรัฐมนตรีและรัฐมนตรีว่าการกระทรวงทรัพยากรธรรมชาติและสิ่งแวดล้อม ว่า อย่าไปโฟกัสว่าใครอยู่พรรคไหนอย่างไร ซึ่งตนเองพูดตั้งแต่วันแรกว่ารัฐบาลชุดนี้แม้จะมีพรรคร่วมรัฐบาลทั้ง 11 พรรค แต่เราก็เป็นรัฐบาลของประชาชน ขออย่าดูว่าเป็นรัฐบาลฝั่งไหน กลุ่มไหน ซึ่งตนเองคิดว่าเป็นการดูแลที่เหมาะสม เพราะนายภูมิธรรม ก็ดูแลเรื่องการเกษตรและพาณิชย์ควบคู่กันไป เราเอาผลประโยชน์ของประชาชนเป็นที่ตั้ง และเชื่อว่าเรื่องนี้เราไม่มีความขัดแย้งกัน
รัฐบาลไทย-ข่าวทำเนียบรัฐบาล-​PM briefs media on cabinet resolutions
วันพุธที่ 13 กันยายน 2566
​PM briefs media on cabinet resolutions
​PM briefs media on cabinet resolutions
September 13, 2023, at 12.00 hrs, at the Command Building I, Government House, following the weekly cabinet meeting, Prime Minister and Minister of Finance Srettha Thavisin briefed the press on some of the cabinet resolutions.
The cabinet has made approval to an establishment of the organizing committee for the royal ceremony to commemorate auspicious occasion of His Majesty the King's 6th Cycle Royal Birthday Anniversary next year.
With regard to the Constitution amendment, Deputy Prime Minister Phumtham Wechayachai has been assigned by the cabinet to set up a committee for possible referendum arrangement in line with guideline of the Constitutional Court. Detail on the constitution amendment and arrangement of the referendum will be deliberated through parliamentary debate to promote public participation and ensure common agreement.
According to the Prime Minister, temporary exemption of visa for entering into the Kingdom has been approved for the citizens of People’s Republic of China and Kazakhstan. Visa exemption period is set from September 25, 2023 to February 29, 2024.
The decision has been made following thorough discussion between the Government and concerned agencies (Tourism Authority of Thailand, law enforcement agencies, and Airports of Thailand).
The cabinet approved an establishment of the National Committee for Soft Power Strategy, and a 3-year debt moratorium for farmers and SMEs. It also gave a nod to a semi-monthly payroll of the government officials, on which the detail will be further announced. The semi-monthly payroll will be implemented with an aim to alleviate plights of low-ranking officials who struggle to make ends meet (and opt for loans) while waiting for their salary payment at the end of each month. The semi-monthly payroll of the government officials is expected to take effect from January 1, 2024 onward.
The cabinet also approved reduction of electricity tariff from 4.45 Baht to 4.10 Baht per kilowatt-hour, starting this September. Domestic diesel prices will also be cut to lower than 30 Baht per liter from September 20 onward, whereas reduction of benzene price will later be discussed and deliberated.
With regard to a Move Forward Party MP Rangsiman Rome’s allegation of a senator being a mafia/influential person, the Prime Minister stated that all evidences should be submitted to law enforcement agencies. He also affirmed his intolerance against abuse of power. The currently famous case concerning a senior policeman being gunned down by a Nakhon Pathom’s sub-district chief’s henchman will be investigated and interrogated in a just and fair manner.
รัฐบาลไทย-ข่าวทำเนียบรัฐบาล-การรถไฟแห่งประเทศไทย จัดกิจกรรมเนื่องในวัน “วันบุรฉัตร” 14 กันยายน 2566
วันพฤหัสบดีที่ 14 กันยายน 2566
การรถไฟแห่งประเทศไทย จัดกิจกรรมเนื่องในวัน “วันบุรฉัตร” 14 กันยายน 2566
น้อมรําลึกถึงพระกรุณาธิคุณพลเอก พระเจ้าบรมวงศ์เธอ กรมพระกําแพงเพ็ชรอัครโยธิน พระบิดาแห่งกิจการรถไฟยุคใหม่
เมื่อวันที่ 14 กันยายน 2566 ณ ตึกบัญชาการรถไฟ การรถไฟแห่งประเทศไทย (รฟท.) นายจิรุตม์ วิศาลจิตร ประธานกรรมการรถไฟฯ เป็นประธานในพิธีพิธีสงฆ์ เนื่องใน “วันบุรฉัตร” พร้อมด้วยพระประยูรญาติ นายนิรุฒ มณีพันธ์ ผู้ว่าการรถไฟแห่งประเทศไทย ตลอดจนคณะผู้บริหาร รฟท. บริษัทรถไฟฟ้า ร.ฟ.ท. จํากัด และบริษัท เอสอาร์ที แอสเสท จํากัด
เข้าร่วมพิธีฯ จากนั้น คณะผู้บริหาร รฟท. ภาครัฐ ภาคเอกชน ได้ร่วมกันวางพวงมาลาพระอนุสาวรีย์พลเอก พระเจ้าบรมวงศ์เธอ กรมพระกําแพงเพ็ชรอัครโยธิน บริเวณหน้าตึกบัญชาการ เพื่อเป็นการน้อมรําลึกถึงพระกรุณาของพลเอก พระเจ้าบรมวงศ์เธอ กรมพระกําแพงเพ็ชรอัครโยธิน อดีตผู้บัญชาการกรมรถไฟหลวง บิดาแห่งกิจการรถไฟยุคใหม่ ตลอดจนพระกรณียกิจของพระองค์ที่มีต่อประเทศ และประชาชนชาวไทย
นายเอกรัช ศรีอาระยันพงษ์ หัวหน้าสํานักงานผู้ว่าการ รฟท. เปิดเผยว่า ตามที่ รฟท. ได้มีการจัดงาน “วันบุรฉัตร” ขึ้นในทุกวันที่ 14 กันยายนของทุกปี เพื่อเป็นการน้อมรําลึกถึงพระกรุณาธิคุณของพลเอก พระเจ้าบรมวงศ์เธอ กรมพระกําแพงเพ็ชรอัครโยธิน อดีตผู้บัญชาการกรมรถไฟหลวง พระบิดาแห่งกิจการรถไฟยุคใหม่ ตลอดจนพระกรณียกิจของพระองค์ที่มีต่อประเทศ และประชาชนชาวไทย โดยในกิจกรรมได้จัดให้มีพิธีสงฆ์เพื่อทําบุญอุทิศถวาย พิธีวางพวงมาลาที่บริเวณหน้าพระอนุสาวรีย์ฯ และร่วมสมทบทุน “บุรฉัตรมูลนิธิ” เพื่อนําไปใช้ในกิจการสาธารณกุศล
นอกจากนี้ นายอวิรุทธ์ ทองเนตร รองผู้ว่าการรถไฟฯ ได้เป็นประธานมอบเกียรติบัตรแก่ผู้เกษียณอายุราชการ และได้กล่าวขอบคุณผู้เกษียณอายุราชการที่ได้ปฏิบัติหน้าที่อย่างเต็มความสามารถ ในการทํางานด้วยความวิริยะ อุตสาหะ เป็นกําลังสําคัญในการดําเนินภารกิจของ รฟท. ให้ประสบผลสําเร็จ ลุล่วงด้วยดีเสมอมา
สําหรับพระประวัติของ พลเอกพระเจ้าบรมวงศ์เธอ กรมพระกําแพงเพ็ชรอัครโยธิน ประสูติเมื่อวันที่ 23 มกราคม พ.ศ. 2424 และได้รับพระมหากรุณาโปรดเกล้าฯ ให้ดํารงตําแหน่งผู้บัญชาการกรมรถไฟหลวง ระหว่างปี พ.ศ. 2460-2469 โดยพระองค์ได้ทรงวางรากฐานกิจการรถไฟให้เจริญรุดหน้าในหลายด้าน ทรงนําเทคโนโลยีสมัยใหม่มาพัฒนากิจการรถไฟให้บังเกิดผลดีรวดเร็ว และสะดวกในการปฏิบัติงาน ทรงปรับปรุงสัญญาณประแจกลและโทรคมนาคมของกรมรถไฟหลวง โดยริเริ่มใช้โทรศัพท์ทางไกล โทรศัพท์อัตโนมัติ และเครื่องตราทางสะดวกแทนการขอทางด้วยเครื่องโทรเลข พร้อมทั้งทรงวางแผนและดําเนินการนํารถจักรดีเซลมาใช้แทนรถจักรไอน้ํา
ตลอดจน ทรงควบคุมการก่อสร้างสะพานพระราม 6 นับเป็นสะพานข้ามแม่น้ําเจ้าพระยาแห่งแรกของประเทศไทยที่เชื่อมการเดินรถไฟสายเหนือและสายใต้เข้าด้วยกัน ทรงควบคุมงานขุดอุโมงค์ขุนตาน ก่อสร้างสะพานทาชมภู ขยายเส้นทางรถไฟสายเหนือไปจนถึงสถานีเชียงใหม่ ทําให้กิจการรถไฟไทยมีความเจริญรุดหน้าและทัดเทียมนานาอารยประเทศ
ที่สําคัญยังได้จัดให้มีพระราชบัญญัติจัดวางการรถไฟแลทางหลวง พุทธศักราช 2464 ให้เป็นมาตรฐานสากล เพื่อควบคุมคุ้มครองให้รถไฟหลวง รถไฟเอกชนที่ได้รับอนุญาตดําเนินการและรถไฟอุตสาหกรรมให้มาขึ้นอยู่กับสภากรรมการรถไฟ ซึ่งเป็นการวางหลักการบริหารกิจการรถไฟของประเทศ จึงนับได้ว่าพระดําริของพระองค์ได้ก่อให้เกิดคุณประโยชน์ และความเจริญก้าวหน้าแก่กิจการรถไฟ และบังเกิดคุณประโยชน์แก่ประเทศชาติ ตลอดจนประชาชนคนไทยอย่างมหาศาล
รัฐบาลไทย-ข่าวทำเนียบรัฐบาล-กระทรวงยุติธรรมไทย แลกเปลี่ยนความรู้ การยึดอายัดทรัพย์สิน และการบริหารจัดการทรัพย์สินของกลาง กับเกาหลีใต้
วันพฤหัสบดีที่ 14 กันยายน 2566
13/09/2566
กระทรวงยุติธรรมไทย แลกเปลี่ยนความรู้ การยึดอายัดทรัพย์สิน และการบริหารจัดการทรัพย์สินของกลาง กับเกาหลีใต้
กระทรวงยุติธรรมไทย แลกเปลี่ยนความรู้ การยึดอายัดทรัพย์สิน และการบริหารจัดการทรัพย์สินของกลาง กับเกาหลีใต้
วันที่ ๑๓ กันยายน ๒๕๖๖ นางพงษ์สวาท นีละโยธิน ปลัดกระทรวงยุติธรรม ในฐานะหัวหน้าคณะผู้แทนไทย พร้อมด้วย นายธนากร คัยนันท์ รองเลขาธิการ ป.ป.ส. และนายปิยะศิริ วัฒนวรางกูร รองเลขาธิการ ป.ป.ส. นําคณะกรรมการตรวจสอบทรัพย์สิน ประธานอนุกรรมการตรวจสอบทรัพย์สิน ปปส. ภาค ๑-๙ และ กทม. (อธิบดีอัยการภาค) ของประเทศไทย หารือแลกเปลี่ยนกระบวนการยึดทรัพย์ และบริหารจัดการทรัพย์สิน กับหน่วยงานผู้บังคับใช้กฎหมายของสาธารณรัฐเกาหลีใต้ ระหว่างวันที่ ๑๑ - ๑๖ กันยายน ๒๕๖๖ โดยวัตถุประสงค์เป็นการหารือของหน่วยงานผู้บังคับใช้กฎหมายของไทย และหน่วยงานของเกาหลีใต้ ได้แก่ สํานักงานอัยการสูงสุด สํานักงานตํารวจแห่งชาติเกาหลี เป็นต้น เพื่อที่จะได้นําการหารือ แลกเปลี่ยนดังกล่าว มาพัฒนาแนวทางการทํางานการเพิ่มประสิทธิภาพด้านการตรวจสอบทรัพย์และการบังคับคดีก่อนปรับใช้ให้สอดคล้องกับประเทศไทย ซึ่งในวันนี้ทางคณะผู้แทนได้เข้าร่วมหารือกับผู้แทนสํานักงานอัยการสูงสุด (SPO) ในเรื่องกระบวนการยึดอายัดทรัพย์สิน การตรวจสอบทรัพย์ และการบริหารจัดการทรัพย์สินของกลาง รวมทั้งมาตรการป้องกันและแก้ปัญหาการลําเลียงยาเสพติดระหว่างประเทศ
รัฐบาลไทย-ข่าวทำเนียบรัฐบาล-​นายกฯ ย้ำ แนวคิดแบ่งจ่ายเงินเดือนข้าราชการสองรอบ ให้เป็นทางเลือก แบ่งเบาภาระคนที่มีหนี้สิน ไม่ใช่ปัญหากระแสเงินสดของรัฐบาล
วันพฤหัสบดีที่ 14 กันยายน 2566
14/09/2566
​นายกฯ ย้ํา แนวคิดแบ่งจ่ายเงินเดือนข้าราชการสองรอบ ให้เป็นทางเลือก แบ่งเบาภาระคนที่มีหนี้สิน ไม่ใช่ปัญหากระแสเงินสดของรัฐบาล
​นายกฯ ย้ํา แนวคิดแบ่งจ่ายเงินเดือนข้าราชการสองรอบ ให้เป็นทางเลือก แบ่งเบาภาระคนที่มีหนี้สิน ไม่ใช่ปัญหากระแสเงินสดของรัฐบาล
วันนี้ (14 กันยายน 2566) เวลา 10.30 น. ณ บริเวณหน้าตึกภักดีบดินทร์ ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถึงการแบ่งจ่ายเงินเดือนข้าราชการสองรอบต่อเดือน จนเกิดกระแสวิพากษ์วิจารณ์จํานวนมาก ว่า การเสนอทางเลือกใหม่ มีทั้งคนที่ชอบและคนไม่ชอบ ยืนยันว่า แนวคิดดังกล่าว เป็นทางเลือกว่าจะจ่ายสองรอบหรือรอบเดียวก็ได้ถือว่าเป็นทางเลือกที่ดี การแบ่งจ่ายสองรอบ จะถือเป็นการแบ่งเบาภาระสําหรับคนที่มีหนี้สิน สามารถไปจ่ายหนี้สินได้เร็วขึ้น ส่วนคนที่เป็นหนี้ก็สามารถแบ่งจ่ายเป็นสองงวดได้ ส่วนที่บางคนบอกว่าเป็นเรื่องของปัญหากระแสเงินสดของรัฐบาลนั้น ยืนยันว่าไม่ใช่ความจริง เพราะเป็นการจ่ายเร็วขึ้น ในทุก ๆ ครึ่งเดือนและปลายเดือน ถ้าใครไม่มีหนี้ก็สามารถนําเงินไปทําประโยชน์อย่างอื่นได้ ไปลงทุน หรือฝากธนาคารได้ ซึ่งถ้าหากไม่ชอบรูปแบบนี้ ก็สามารถเลือกแบบเดิมได้
นายกรัฐมนตรีกล่าวว่า ให้เป็นทางเลือก มีแต่เสมอตัวกับดีขึ้น ตนเองเข้าใจว่าการเสนอทางเลือกใหม่ มีทั้งคนชอบและคนไม่ชอบ แต่รัฐบาลบริหารจัดการประเทศโดยที่มีขีดงบประมาณจํากัด เราคํานึงถึงทุก ๆ มิติของการออกนโยบายที่จะกระตุ้นเศรษฐกิจ อะไรที่ไม่เป็นภาระงบประมาณ ซึ่งตรงนี้ไม่มีค่าใช้จ่ายเพิ่ม แต่เป็นโปรแกรมใหม่เท่านั้นเอง ว่าจะจ่ายเงินเมื่อไหร่อย่างไร โดยคํานึงถึงวินัยการเงินการคลังด้วยเหมือนกัน มีหลายคนโดยเฉพาะอย่างยิ่งข้าราชการชั้นผู้น้อยที่เพิ่งเข้ามา ก็อาจจะมีปัญหาภาระด้านการเงิน ที่อาจจะต้องแบ่งจ่าย ชักหน้าไม่ถึงหลังเท่านั้นเอง และทางกรมบัญชีกลางก็จะทําออฟชั่นให้เลือก ว่าจะเอาแบบไหน
นายกรัฐมนตรี ยืนยันว่า แนวคิดดังกล่าวได้สอบถามข้าราชการในทุกระดับ และคาดหวังว่าบริษัทต่าง ๆ อาจจะนําไปเป็นทางเลือก ซึ่งถือเป็นทางเลือกที่ดี ส่วนข้อกังวลเรื่องการจ่ายหนี้สินครู นายกรัฐมนตรียืนยันว่าสามารถแบ่งจ่ายเป็นสองรอบได้ และสามารถพูดคุยกับสถาบันการเงินได้ และเชื่อว่าสถาบันการเงิน สามารถทําได้เพราะต้องการแค่หนี้คืน โดยจะแบ่งจ่ายอย่างไรก็ได้ ซึ่งเชื่อว่า ทุกคนทราบดีว่า ประชาชนประสบปัญหาเศรษฐกิจ เรื่องกระแสเงินสด
นายกรัฐมนตรีกล่าวต่อไปถึง เรื่องผลตอบแทนของข้าราชการที่สูงขึ้น ถือเป็นแผนระยะยาวที่จะต้องดู ในองค์รวมทั้งหมด ของจํานวนข้าราชการที่เกษียณ และข้าราชการที่เข้ามาใหม่ ซึ่งหากมีความพร้อมจะแถลงให้ทราบอีกครั้ง เพราะเรื่องปากท้องของข้าราชการ เป็นเรื่องที่อยู่ในใจของคณะรัฐมนตรีอยู่แล้ว แต่เกรงว่าหากพูดอะไรไปก่อน อาจจะทําให้เกิดความเข้าใจผิด ขอรอให้พร้อม และจะดําเนินการให้ ซึ่งการประชุมคณะ รัฐมนตรีนัดแรก ก็พยายามที่จะออกนโยบายดี ๆ ออกมา ส่วนเรื่องรายละเอียดและระยะเวลาก็ต้องตามมา ส่วนบางครั้งเมื่อมติออกมาอาจจะยังไม่ครบถ้วน ก็อาจจะถูกตําหนิ แต่จะพยายาม ทําให้ดีที่สุด ทําให้คนหมู่มากมีความสุข และนโยบายโดนใจทุกคน
สําหรับกระแสออกมาในทางลบ นายกรัฐมนตรี กล่าวว่า ต้องสู้ต่อไป ไม่มีอะไร ทราบดีอยู่แล้วว่าการออกนโยบายใดต้องมีทั้งกระแสลบและกระแสบวก คนชมก็มีเยอะ แต่ก็ต้องฟังทุกเสียง ทั้งคําติและคําชม เพราะเป็นบุคคลสาธารณะแล้ว เสียงบางเสียงก็มีประโยชน์ ขอให้ตําหนิอย่างสร้างสรรค์
รัฐบาลไทย-ข่าวทำเนียบรัฐบาล-กระทรวงเกษตรฯ จับมือ บริษัท ปตท. น้ำมันและการค้าปลีก จำกัด (มหาชน) ลงนาม MOU
วันพุธที่ 13 กันยายน 2566
กระทรวงเกษตรฯ จับมือ บริษัท ปตท. น้ํามันและการค้าปลีก จํากัด (มหาชน) ลงนาม MOU
ส่งเสริมการปลูกกาแฟ ภายใต้นโยบาย “ตลาดนํา นวัตกรรมเสริม เพิ่มรายได้”
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังร่วมลงนามบันทึกความเข้าใจ (MOU) เรื่อง การส่งเสริมการปลูกกาแฟ ภายใต้นโยบายตลาดนําการผลิต ระหว่างกระทรวงเกษตรและสหกรณ์ กับบริษัท ปตท. น้ํามันและการค้าปลีก จํากัด (มหาชน) โดยมี นายดิษทัต ปันยารชุน ประธานเจ้าหน้าที่บริหารบริษัท ปตท. น้ํามันและการค้าปลีก จํากัด (มหาชน) (OR) ร่วมลงนามพร้อมด้วย นายอภัย สุทธิสังข์ รองปลัดกระทรวงเกษตรและสหกรณ์ และนายสุชาติ ระมาศ ผู้อํานวยการใหญ่ บริษัท ปตท. น้ํามันและการค้าปลีก จํากัด (มหาชน) ร่วมเป็นสักขีพยาน ณ ห้องประชุม 115 กระทรวงเกษตรและสหกรณ์ ว่า “การลงนาม MOU ในวันนี้มีวัตถุประสงค์เพื่อส่งเสริม สนับสนุน และขยายพื้นที่การปลูกกาแฟให้เกษตรกรมีรายได้เพิ่มขึ้นจากการปลูกกาแฟอย่างยั่งยืน โดยมีการสนับสนุน การศึกษา และพัฒนาประสิทธิภาพการผลิตกาแฟให้มีปริมาณผลผลิตและมีคุณภาพตามมาตรฐานสากล รวมทั้งให้เกษตรกรได้ปรับเปลี่ยนการปลูกพืชจากแบบเชิงเดี่ยวมาเป็นการปลูกพืชแบบผสมผสานร่วมกับกาแฟ ซึ่งถือเป็นเกษตรกรรมแบบยั่งยืน สามารถช่วยลดปัญหาการตัดไม้ทําลายป่า การบุกรุกป่า และลดปัญหาสิ่งแวดล้อม นอกจากนี้ ยังทําให้เกิดความร่วมมือด้านการตลาดในการรับซื้อผลผลิตกาแฟที่มีคุณภาพของเกษตรกรที่ได้รับการส่งเสริมสนับสนุนการปลูกกาแฟอย่างครบวงจร ตามนโยบาย “ตลาดนํา นวัตกรรมเสริม เพิ่มรายได้” ซึ่งร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ได้มอบแนวทางการดําเนินงานไว้ โดยมีเป้าหมายเพื่อสร้างรายได้ สร้างโอกาส และยกระดับคุณภาพชีวิตของเกษตรกรให้ดีขึ้นอย่างยั่งยืน”
ด้าน นายดิษทัต ปันยารชุน ประธานเจ้าหน้าที่บริหารบริษัท ปตท. น้ํามันและการค้าปลีก จํากัด (มหาชน) (OR) กล่าวเพิ่มเติมว่า ความร่วมมือในครั้งนี้ เกิดขึ้นเพื่อแลกเปลี่ยนองค์ความรู้กับกระทรวงเกษตรและสหกรณ์ ในการส่งเสริมและสนับสนุนการขยายพื้นที่ปลูกกาแฟ โดยปรับเปลี่ยนเป็นการเกษตรแบบผสมผสานร่วมกับกาแฟ เพื่อให้เกษตรกรมีผลผลิตและรายได้เพิ่มขึ้นจากการปลูกกาแฟอย่างยั่งยืน ซึ่งจะช่วยพัฒนาประสิทธิภาพการผลิตกาแฟให้มีปริมาณผลผลิตและมีคุณภาพตามมาตรฐานสากล โดยเฉพาะอย่างยิ่งผลผลิตกาแฟที่เป็นเอกลักษณ์ประจําถิ่น ซึ่งสามารถเพิ่มมูลค่าของสินค้ากาแฟได้มากขึ้น อีกทั้งยังช่วยลดปัญหาการตัดไม้ทําลายป่าและปัญหาสิ่งแวดล้อม นอกจากนี้ ยังมีความร่วมมือด้านการตลาด โดย คาเฟ่ อเมซอน (Café Amazon) จะสนับสนุนการรับซื้อผลผลิตกาแฟที่มีคุณภาพตามมาตรฐานจากเกษตรกรที่ได้รับการส่งเสริมสนับสนุน การปลูกกาแฟ ซึ่งเป็นไปตามแนวทางของ OR ที่มุ่งให้ความสําคัญกับการสร้างโอกาสและสร้างคุณค่าแก่ผู้คนโดยไม่ทิ้งใครไว้ ข้างหลังตลอดห่วงโซ่การดําเนินธุรกิจ
รวมทั้งยังสอดคล้องกับแนวทางการสร้างอนาคตที่ยั่งยืนผ่าน OR SDG ทั้งในด้าน “S” หรือ “SMALL” ที่มุ่งเน้น การให้โอกาสเพื่อคนตัวเล็ก ด้วยการส่งเสริมพัฒนาและยกระดับคุณภาพชีวิตความเป็นอยู่ของเกษตรกรผู้ปลูกกาแฟ ด้าน “D” หรือ “DIVERSIFIED” เพิ่มโอกาสเพื่อการเติบโตทุกรูปแบบ (More Partners, Products and Services) ผ่านศักยภาพของ OR ที่จะเป็น Platform ในการกระจายโอกาสทางธุรกิจที่หลากหลายและครอบคลุม พร้อมเติบโตไปด้วยกัน รวมทั้งในด้าน “G” หรือ “GREEN” ที่มุ่งสร้างสิ่งแวดล้อมที่อุดมสมบูรณ์ (Healthy Environment) ตามเป้าหมาย OR 2030 Goals ซึ่งตอกย้ําวิสัยทัศน์ “Empowering All Toward Inclusive Growth” เติมเต็มโอกาส เพื่อทุกการเติบโตร่วมกันอย่างแท้จริง
รัฐบาลไทย-ข่าวทำเนียบรัฐบาล-ปลัดเกษตรฯ เป็นประธานการประชุมคณะอนุกรรมการพัฒนาระบบโลจิสติกส์การเกษตร
วันพฤหัสบดีที่ 14 กันยายน 2566
ปลัดเกษตรฯ เป็นประธานการประชุมคณะอนุกรรมการพัฒนาระบบโลจิสติกส์การเกษตร
ปลัดเกษตรฯ เป็นประธานการประชุมคณะอนุกรรมการพัฒนาระบบโลจิสติกส์การเกษตร
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะอนุกรรมการพัฒนาระบบโลจิสติกส์การเกษตร ครั้งที่ 1/2566 พร้อมด้วยนายอภัย สุทธิสังข์ รองปลัดกระทรวงเกษตรและสหกรณ์ และหน่วยงานที่เกี่ยวข้องเข้าร่วม ณ ห้องประชุม 134 กระทรวงเกษตรและสหกรณ์ และผ่านระบบการประชุมทางไกลออนไลน์ Zoom Meetingsว่า ที่ประชุมฯมีมติเห็นชอบการขับเคลื่อนการดําเนินงานตามแผนปฏิบัติการด้านการพัฒนาระบบโลจิสติกส์ภาคการเกษตร (พ.ศ.2566 – 2570) โดยมอบหมายสํานักงานเศรษฐกิจการเกษตร กรมส่งเสริมสหกรณ์กรมส่งเสริมการเกษตรกรมวิชาการเกษตร กรมประมง และกรมปศุสัตว์จัดเก็บตัวชี้วัดประจําปีงบประมาณ พ.ศ. 2566 และส่งให้ฝ่ายเลขานุการฯ ภายในไตรมาส 1 ประจําปีงบประมาณ พ.ศ. 2567 เพื่อใช้ประเมินการบรรลุผลสําเร็จตามเป้าหมายของแผนปฏิบัติการฯ รวมทั้ง มอบหมายหน่วยงานพิจารณาเสนอโครงการ/กิจกรรมที่สนับสนุนการพัฒนาระบบโลจิสติกส์การเกษตร ประจําปีงบประมาณ พ.ศ. 2567 เพิ่มเติม และรายงานผลการดําเนินงานเป็นรายไตรมาสโดยเริ่มรายงานเมื่อสิ้นสุดไตรมาส 1 ประจําปีงบประมาณ พ.ศ. 2567 เป็นต้นไป นอกจากนี้ยัง มอบหมายหน่วยงานจัดทําข้อเสนอโครงการเพื่อขอรับการจัดสรรงบประมาณรายจ่ายประจําปีงบประมาณ พ.ศ. 2568 โดยพิจารณาจากโครงการที่บรรจุในแผนปฏิบัติการด้านการพัฒนาระบบโลจิสติกส์ภาคการเกษตร (พ.ศ. 2566 – 2570) หรือเสนอโครงการใหม่/โครงการตามข้อเสนอของฝ่ายเลขานุการฯที่จะส่งผลกระทบต่อการบรรลุเป้าหมายของแผนปฏิบัติการฯ
รัฐบาลไทย-ข่าวทำเนียบรัฐบาล-PM: Delegation of responsibilities among deputy prime ministers determined based on people’s interest
วันพฤหัสบดีที่ 14 กันยายน 2566
14/09/2566
PM: Delegation of responsibilities among deputy prime ministers determined based on people’s interest
PM: Delegation of responsibilities among deputy prime ministers determined based on people’s interest
September 14, 2023, at 1030hrs, at Bhakdi Bodin Building, Government House, Prime Minister and Minister of Finance Srettha Thavisin disclosed about the delegation of responsibilities among deputy prime ministers, according to which Deputy Prime Minister and Minister of Commerce Phumtham Wechayachai, and not Deputy Prime Minister and Minister of Natural Resources and Environment Pol. Gen. Phatcharavat Wongsuwan, is delegated to oversee Ministry of Agriculture and Cooperatives. The Prime Minister insisted that the Government is the non-partisan Government of the Thai people even though it is composed of a total of 11 coalition parties. It works for the best interest of the people. Delegation of responsibilities was done based on appropriateness and relevancy as Deputy Prime Minister Phumtham Wechayachai would be able to oversee agriculture and commerce in parallel.
รัฐบาลไทย-ข่าวทำเนียบรัฐบาล-PM meets with President of Inter-Parliament Union
วันพฤหัสบดีที่ 14 กันยายน 2566
14/09/2566
PM meets with President of Inter-Parliament Union
PM meets with President of Inter-Parliament Union
September 13, 2023, at 1530hrs, at the Purple Room, Thai Khu Fah Building, Government House, Hon. Mr. Duarte Pacheco, President of the Inter-Parliament Union (IPU), paid a courtesy call on Prime Minister and Minister of Finance Srettha Thavisin on occasion of his official visit as guest of the Thai Parliament. Government Spokesperson Chai Wacharonke disclosed gist of the meeting as follows:
The Prime Minister welcomed IPU president on his first official visit to Thailand, and thanked him for supporting activities provided to the Thai Parliament throughout his tenure. At present, political landscape is fast changing, and has become a global challenge. The Thai Government hopes to strengthen further cooperation with IPU, and takes on constructive role in confronting challenges and addressing the problem in a sustainable manner.
The IPU president congratulated the Prime Minister’s assumption of the position, and expressed confidence that with his long experiences, the Prime Minister and the Thai Government would be able to overcome challenges and successfully undertake state administration duty. IPU is the oldest global organization of national parliaments, and is recognized by the United Nations. It was established in 1889 as the Inter-Parliamentary Congress with an aim to promoting parliamentary diplomacy and dialogue on global issues of common interest. Thailand has been an active member of IPU.
President of the Bureau of Women Parliamentarians and member of IPU Executive Board Cynthia Lopez Castro also commended Thailand for exemplifying promotion of women and younger generation parliamentarians’ role and their political participation, as the country has the highest number of women politicians in Asia.
รัฐบาลไทย-ข่าวทำเนียบรัฐบาล-​รองปลัดเกษตรฯ เข้าร่วมการประชุมคณะกรรมการควบคุมผลิตภัณฑ์ยาสูบแห่งชาติ ครั้งที่ 3/2566
วันพฤหัสบดีที่ 21 กันยายน 2566
​รองปลัดเกษตรฯ เข้าร่วมการประชุมคณะกรรมการควบคุมผลิตภัณฑ์ยาสูบแห่งชาติ ครั้งที่ 3/2566
​รองปลัดเกษตรฯ เข้าร่วมการประชุมคณะกรรมการควบคุมผลิตภัณฑ์ยาสูบแห่งชาติ ครั้งที่ 3/2566
วันพฤหัสบดีที่ 21 กันยายน 2566 เวลา 13.30 น. ปลัดกระทรวงเกษตรและสหกรณ์ (นายประยูร อินสกุล) มอบหมายให้ นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการควบคุมผลิตภัณฑ์ยาสูบแห่งชาติ ครั้งที่ 3/2566 โดยมี นายสันติ พร้อมพัฒน์ รัฐมนตรีช่วยว่าการกระทรวงสาธารณสุข เป็นประธานการประชุมฯ ผู้เข้าร่วมประชุมจากประกอบด้วย ผู้แทนกระทรวงต่าง ๆ ที่เกี่ยวข้อง ผู้ทรงคุณวุฒิด้านต่าง ๆ และอธิบดีกรมควบคุมโรคเป็นกรรมการและเลขานุการ ณ ห้องประชุมชัยนาทนเรนทร อาคาร 1 ชั้น 2 สํานักงานปลัดกระทรวงสาธารณสุข
การประชุมดังกล่าว เพื่อรับทราบความก้าวหน้าผลการดําเนินงานของคณะอนุกรรมการในคณะกรรมการควบคุมผลิตภัณฑ์ยาสูบแห่งชาติ และร่วมพิจารณาร่างประกาศกระทรวงสาธารณสุข จํานวน 3 ร่าง
รัฐบาลไทย-ข่าวทำเนียบรัฐบาล-กบข. เตรียมเงิน 2.7 หมื่นล้านบาท จ่ายคืนสมาชิกเกษียณ พร้อมเสนอ “บริการออมต่อ” ลงทุนให้ต่อเนื่อง
วันศุกร์ที่ 22 กันยายน 2566
22/09/2566
กบข. เตรียมเงิน 2.7 หมื่นล้านบาท จ่ายคืนสมาชิกเกษียณ พร้อมเสนอ “บริการออมต่อ” ลงทุนให้ต่อเนื่อง
กบข. เตรียมเงินจ่ายคืนสมาชิกเกษียณอายุราชการปีนี้ 2.7 หมื่นล้านบาท พร้อมจ่ายเงินคืนได้ภายใน 7 วันทําการหลังเอกสารถูกต้องครบถ้วน พร้อมเสนอทางเลือก “ออมต่อ” ให้ กบข. บริหารเงินลงทุนให้ต่อเนื่องหลังจากเกษียณอายุราชการ โดยมีสมาชิกให้ความสนใจเพิ่มขึ้นทุกปี
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า ในวันที่ 30 กันยายน 2566 มีสมาชิก กบข. ที่จะเกษียณอายุราชการ จํานวน 21,223 ราย และ กบข. ได้เตรียมเงินสําหรับจ่ายคืนให้กับสมาชิกที่สิ้นสุดสมาชิกภาพและทําเรื่องขอรับเงินคืน ประมาณ 27,000 ล้านบาท โดย กบข. ได้คาดการณ์ยอดเงินที่สมาชิกจะได้รับเฉลี่ยประมาณ 1.3 ล้านบาทต่อราย ซึ่งจะสามารถดําเนินการจ่ายเงินคืนสมาชิกภายใน 7 วันทําการ หลังจากที่ กบข. ได้รับเอกสารที่ครบถ้วนถูกต้อง และประกาศเกษียณอายุราชการมีผลบังคับใช้
ดร.ศรีกัญญา กล่าวเพิ่มเติมว่า สมาชิก กบข. ที่จะเกษียณอายุราชการ หากยังไม่มีแผนใช้เงินก้อน สามารถพิจารณาใช้บริการออมต่อกับ กบข. ได้ เพื่อให้ กบข. บริหารเงินลงทุนเพื่อสร้างผลตอบแทนให้อย่างต่อเนื่อง โดยจากสถิติมีจํานวนอดีตสมาชิกสนใจใช้บริการออมต่อเพิ่มขึ้นทุกปี ข้อมูล ณ 31 ส.ค. 66 มีอดีตสมาชิกที่ยังใช้บริการออมต่อจํานวน 6,230 ราย และมีการออมต่อนานสุดอยู่ที่ 15 ปี สมาชิกที่สนใจบริการออมต่อ สามารถแจ้งความประสงค์ได้ 2 ช่องทาง คือ 1) แจ้งความประสงค์ทางระบบบําเหน็จบํานาญและสวัสดิการรักษาพยาบาล (Digital Pension) ของกรมบัญชีกลาง และ 2) แจ้งความประสงค์ผ่านหน่วยงานต้นสังกัด พร้อมกรอกแบบ กบข. รง 008/1/2555
อนึ่ง บริการออมต่อมี 4 รูปแบบ คือ 1. ออมต่อทั้งจํานวน 2. ทยอยรับเงินเป็นงวด ๆ อาทิ รายเดือน รายสามเดือน รายหกเดือน หรือรายปี 3. ขอรับเงินบางส่วน ที่เหลือให้ กบข. บริหารต่อ และ 4. ขอรับเงินบางส่วน ที่เหลือทยอยรับเงินเป็นงวด ๆ โดยสมาชิกสามารถเลือกใช้บริการได้ตามความจําเป็นและรูปแบบที่เหมาะสมตามความต้องการของสมาชิก พร้อมทั้งสามารถแจ้งเปลี่ยนรูปแบบการออมต่อได้ปีละ 2 ครั้ง ผ่าน My GPF Application เมนู “ออมต่อ”
สมาชิกสอบถามข้อมูลเพิ่มเติมได้ที่ Facebook กบข. หรือ LINE กบข. @gpfcommunity หรือศูนย์บริการข้อมูลสมาชิก โทร. 1179
รัฐบาลไทย-ข่าวทำเนียบรัฐบาล-“อนุทิน” ย้ำลุยปราบปรามทุจริตในท้องถิ่น กำชับผู้ว่าฯ ทุกจังหวัดตรวจเข้ม ส่วนกรณีนายกเทศมนตรีบางแก้วถูกกล่าวหารับใต้โต๊ะ ให้ผู้ว่าฯ สมุทรปราการเร่งตั้งกรรมการตรวจสอบ-สั่งหยุดปฏิบัติ
วันศุกร์ที่ 22 กันยายน 2566
22/09/2566
“อนุทิน” ย้ําลุยปราบปรามทุจริตในท้องถิ่น กําชับผู้ว่าฯ ทุกจังหวัดตรวจเข้ม ส่วนกรณีนายกเทศมนตรีบางแก้วถูกกล่าวหารับใต้โต๊ะ ให้ผู้ว่าฯ สมุทรปราการเร่งตั้งกรรมการตรวจสอบ-สั่งหยุดปฏิบัติ
“อนุทิน” ย้ําลุยปราบปรามทุจริตในท้องถิ่น กําชับผู้ว่าฯ ทุกจังหวัดตรวจเข้ม ส่วนกรณีนายกเทศมนตรีบางแก้วถูกกล่าวหารับใต้โต๊ะ ให้ผู้ว่าฯ สมุทรปราการเร่งตั้งกรรมการตรวจสอบ-สั่งหยุดปฏิบัติหน้าที่ตามขั้นตอน พร้อมลงโทษเด็ดขาดหากผิดจริง ไม่มีละเว้น
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย กล่าวว่า การเดินหน้าปราบปรามการทุจริตในทุกระดับเป็นหนึ่งนโยบายเร่งด่วนของกระทรวงมหาดไทย โดยเฉพาะในส่วนขององค์กรปกครองส่วนท้องถิ่นที่ขณะนี้ได้ปรากฎข้อร้องเรียนอยู่โดยต่อเนื่อง จะต้องมีการตรวจสอบอย่างเข้มงวดมากขึ้นอีก โดยให้ผู้ว่าราชการจังหวัดทุกจังหวัดมีการติดตามตรวจสอบการอนุมัติ การดําเนินโครงการต่างๆ ของ อปท. ให้มีความโปร่งใส ลงโทษเด็ดขาดทันที หากพบการกระทําผิด สร้างความเชื่อมั่นแก่ประชาชนให้ได้
“รัฐบาลให้ความสําคัญอย่างมากกับการปราบปรามการทุจริต คอร์รัปชัน เรื่องเหล่านี้ถือเป็นตัวถ่วงการพัฒนาของประเทศ ทําให้ประชาชนไม่ได้รับประโยชน์อย่างที่ควรจะเป็น ผมขอให้ผู้ว่าราชการจังหวัดทุกจังหวัดช่วยกันตรวจสอบเพื่อให้ทุก อปท.โปร่งใส สามารถเป็นองค์กรที่ดูแลการพัฒนาคุณภาพชีวิตของพี่น้องในท้องถิ่นได้อย่างแท้จริง” นายอนุทิน กล่าว
นายอนุทิน กล่าวว่า ส่วนกรณีที่ปรากฏในรายงานข่าวเกี่ยวกับข้อกล่าวหาว่านายกเทศมนตรีเมืองบางแก้ว ได้เรียกรับสินบนจากผู้ประกอบการที่เข้าร่วมแข่งขันในโครงการรัฐ กระทรวงมหาดไทยฐานะหน่วยงานกํากับองค์กรปกครองส่วนท้องถิ่นไม่ได้นิ่งนอนใจโดยเรื่องนี้ขั้นตอนการตรวจสอบตามกฎหมายจะอยู่ในอํานาจของหน้าที่ของผู้ว่าราชการจังหวัดสมุทราปราการ ที่จะตั้งคณะกรรมการขึ้นมาดําเนินการสอบสวน และสามารถสั่งพักปฏิบัติหน้าที่ระหว่างสอบสวนได้ เป็นไปตามมาตรา 73 แห่งพรบ. เทศบาล พ.ศ.2496 และแก้ไขเพิ่มเติม ซึ่งกําหนดว่าเมื่อความปรากฏโดยมีหลักฐานตามสมควรต่อผู้ว่าราชการจังหวัดว่านายเทศมนตรีละเลยไม่ปฏิบัติการตามอํานาจหน้าที่ อันจะเป็นเหตุให้เสียหายแก่ราชการอย่างร้ายแรง หรือปฏิบัติการไม่ชอบด้วยอํานาจหน้าที่ หรือ ประพฤติตนฝ่าฝืนต่อความสงบเรียบร้อย ให้ผู้ว่าราชการจังหวัดแต่งตั้งคณะกรรมการสอบสวนโดยพลัน และให้คณะกรรมการสอบสวนดําเนินการให้แล้วเสร็จภายใน 60 วันนับแต่วันที่ได้รับแต่งตั้งและเมื่อนายกเทศมนตรีถูกตั้งกรรมการสอบสวนแล้ว ผู้ว่าราชการจังหวัดจะสั่งให้ผู้นั้นหยุดปฏิบัติหน้าที่ เพื่อรอฟังผลการสอบสวนก็ได้
นายอนุทิน กล่าวว่า เมื่อผู้ว่าราชการจังหวัดสมุทรปราการสอบสวนข้อเท็จจริงเสร็จแล้ว หากมีมูลความผิด จะต้องเสนอต่อรัฐมนตรีว่าการกระทรวงมหาดไทย เพื่อสั่งให้พ้นตําแหน่งตามมาตรา 73/1 แห่ง พรบ.เทศบาล พ.ศ.2496 เพื่อสั่งพ้นตําแหน่งภายใน 30 วันต่อไป
“ทุกขั้นตอนต้องดําเนินการอย่างเด็ดขาด รวดเร็ว เป็นไปตามฎหมาย โดยไม่มีการละเว้น ซึ่งหากผู้ว่าราชการจังหวัดไม่ดําเนินการก็จะเป็นการละเว้นไม่ปฏิบัติตามหน้าที่ จะผิดเอง ทุกคนต้องเคารพและปฏิบัติตามกฎหมาย อยู่ใต้กฎหมาย อย่างเท่าเทียมกัน เป็นไปตามนโยบายรัฐบาลที่จะดําเนินการให้เด็ดขาดกับการทุจริตและผู้มีอิทธิพล” นายอนุทิน กล่าว